Document ID: 31985R3822

*****
ΚΑΝΟΝΙΣΜΟΣ (ΕΟΚ) αριθ. 3822/85 ΤΟΥ ΣΥΜΒΟΥΛΙΟΥ
της 20ής Δεκεμβρίου 1985
για την τροποποίηση του κανονισμού (ΕΟΚ) αριθ. 918/83 για τη θέσπιση του κοινοτικού καθεστώτος τελωνειακών ατελειών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 28, 43 και 235,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι ο κανονισμός (ΕΟΚ) αριθ. 918/83 (4) ορίζει έναν ορισμένο αριθμό ανωτάτων ορίων, εκφρασμένων σε ECU, μέσα στα οποία εγκρίνεται η ατελής εισαγωγή των συγκεκριμένων εμπορευμάτων·
ότι, όσον αφορά τα εμπορεύματα που αποτελούν το αντικείμενο μικροδεμάτων αποστελλομένων σε ιδιώτες, φαίνεται σκόπιμο να αυξηθεί το ισχύον ανώτατο όριο·
ότι η πείρα έχει δείξει ότι ενδείκνυται να διασαφηνιστεί η έννοια της αλκοόλης και των αλκοολούχων ποτών που επιδέχονται ατέλεια από τους εισαγωγικούς δασμούς όταν αποτελούν το αντικείμενο μικροδεμάτων χωρίς εμπορικό χαρακτήρα ή όταν περιέχονται στις προσωπικές αποσκευές ταξιδιωτών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 918/83 τροποποιείται ως εξής:
1. Στο άρθρο 29 παράγραφος 2 τρίτη περίπτωση, το ποσό των «35 ECU» αντικαθίσταται από το ποσό των «45 ECU».
2. Στο άρθρο 30, το στοιχείο β) αντικαθίσταται από το ακόλουθο κείμενο:
«β) Αλκοόλες και αλκοολούχα ποτά:
- απεσταγμένα ποτά και οινοπνευματώδη ποτά που έχουν αλκοολικό τίτλο άνω των 22 % vol· αιθυλική αλκοόλη μη μετουσιωμένη 80 % vol και περισσότερο: 1 λίτρο. Τα κράτη μέλη μπορούν να απαιτήσουν να περιέχεται η ποσότητα αυτή σε μία μόνο φιάλη,
ή
- απεσταγμένα ποτά και οινοπνευματώδη ποτά, απεριτίφ με βάση το κρασί ή την αλκοόλη, τάφια, σακέ ή ομοειδή ποτά που έχουν αλκοολικό τίτλο ίσο ή κατώτερο των 22 % vol· κρασιά αφρώδη, vins de liqueur: 1 λίτρο,
ή
- σταθεροποιημένοι οίνοι: 2 λίτρα».
3. Στο άρθρο 46, το στοιχείο β) αντικαθίσταται από το ακόλουθο κείμενο:
«β) αλκόλες και αλκοολούχα ποτά:
- απεσταγμένα ποτά και οινοπνευματώδη ποτά που έχουν αλκοολικό τίτλο άνω των 22 % vol· αιθυλική αλκοόλη μη μετουσιωμένη 80 % vol και περισσότερο: 1 λίτρο. Τα κράτη μέλη μπορούν να απαιτήσουν να περιέχεται η ποσότητα αυτή σε μία μόνο φιάλη,
ή
- απεσταγμένα ποτά και οινοπνευματώδη ποτά, απεριτίφ με βάση το κρασί ή την αλκοόλη, τάφια, σακέ ή ομοειδή ποτά που έχουν αλκοολικό τίτλο ίσο ή κατώτερο των 22 % vol· κρασιά αφρώδη, vins de liqueur: 2 λίτρα,
ή
- σταθεροποιημένοι οίνοι: 2 λίτρα».
Άρθρο 2
Ο παρών κανονισμός αρχίζει να ισχύει την 1η Ιουλίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1985.

Labels: 3
17